AEROZAGAĐENJE PLANETARNI PROBLEM **−** VAZDUH U ZATVORENIM PROSTORIJAMA PROBLEM JE SVAKOG ČOVEKA POJEDINAČNO

Dr Marin IVOŠEV, dipl.maš.ing., REDOVNI ČLAN INŽENJERSKE AKADEMIJE SRBIJE

marin.ivosev@gmail.com

**Apstrakt**

 Životna sredina je od izuzetne važnosti za svakog pojedinca, udruženja i državu. I ne vredi ni jedna ljudska sloboda: ekonomska, nacionalna, politička ili verska, ukoliko čovek nema pravo na životnu sredinu, čuva prirodu i zdravlje ljudi. Za to što je najveće ovozemaljsko blago, bilo i biće, čist vazduh, čista zemlja i čista voda, zdrave biljka, zdrave životinje i zdravi ljudi.

 Sa druge strane više niko ne spori apokaliptičnu budućnost planete zemlje, ukoliko se budu i dalje ignorisali zakoni prirode.

 U okvirima ovih narativa sastavljen je sadržaj prezentacije, koju čine nekoliko poglavlja. U njima se traže identifikacije geografskih lokacija, izvora problema, posledica i uzroka aerozagađenja. Aspekti: verski, globalni, regionalni i pojedinačni slučajevi degradiranja životne sredine.

 U istraživanju uzroka, nauka je svoje aktivnosti usmerila u tri pravca: (a) degradacija životne sredine koja se čini prirodnim pojavama, (b) degradacija životne sredine zbog onoga što čini, ili ne čini, čovek i (c) u novije vreme, aerozagađenje u unutrašnjim prostorijama, u kojima čovek, u proseku, boravi 80 do 90% dela svog života. Jedan deo prezentacije posvećen je i ovim poglavljima.

 Najvažniji deo sadržaja prezentacije čini pokušaj identifikacije izvora aerozagađenja, kao i mera koje treba, konkretno, preduzimati u cilju eliminisanja ili umanjenja obima emisija u atmosferu, opasnih i štetnih produkata sagorevanja.

 Zaključak prezentacije ukazuje na veoma kompleksnu problematiku i oblast, kada je u pitanju zaštita životne sredine. Zato što obuhvata sve segmente postojanja živih bića. To navodi na zaključak i da se aktivnosti na zaštiti životne sredine ne mogu posmatrati i rešavati jednostrano. I bez prisustva struke.

 Uz mere zaštite životne sredine i čuvanja prirode, moraju se menjati i odnosi između ljudi, kao primarnog uslova društvene egzistencije, stvarati nove vrednosti života ljudi i odnosa ljudi u okvirima moguće realnosti i predviđanja ljudske sutrašnjice.

 **Ključne reči**: životna sredina, posledice aerozagađenja, mere za umanjenje aerozagađenja